漁父

楚辭

屈原既放，游於江潭，行吟澤畔，顏色憔悴，形容枯槁。漁父見而問之曰：「子非三閭大夫與？何故至於斯？」屈原曰：「舉世皆濁我獨清，衆人皆醉我獨醒，是以見放。」漁父曰：「聖人不凝滯於物，而能與世推移。世人皆濁，何不淈其泥而揚其波？衆人皆醉，何不餔其糟而歠其醨？何故深思高舉，自令放爲？」屈原曰：「吾聞之，新沐者必彈冠，新浴者必振衣。安能以身之察察，受物之汶汶者乎？寧赴湘流，葬於江魚之腹中。安能以皓皓之白，而蒙世俗之塵埃乎?」漁父莞爾而笑，鼓枻而去，乃歌曰：「滄浪之水清兮，可以濯吾纓；滄浪之水濁兮，可以濯吾足。」遂去，不復與言。

朗讀小提示︰

這篇作品中有三個角色——屈原、漁父和敘述故事的人。詩中屈原的心情是悲憤不平的，朗讀時速度要慢一些，低沉和明亮的聲音交替使用——在前一部分聲音較低沉，表現灰心；後一部分聲音較明亮，一方面表明心志，另一方面則表現其憤懣不平的情緒。漁父是智者哲人，他的話有的是慰問（「子非三閭大夫與」），有的是嘲諷（「何不」兩句），有的是提點（「滄浪之水濁兮，可以濯吾足」）。朗讀時語調也會有所不同，如漁父同情的詢問，語調較柔和；說反話時語調有點誇張；唱歌時應該拉長字音。敘述故事的人則用平和的語調，平穩的節奏。

這篇作品，除了自己朗讀，也可以和同學一起分角色讀。

本篇有些字不常見，如「餔（bū）其糟而歠（chuò）其醨（lí）」，須注意讀音。

（本篇朗讀配樂為《寒鴉戲水》）